《江湖伟观》
宋代·邓林

世间无尽是天游，更出吴山最上头。
江面春声潮卷雪，湖心寒影月澄秋。
海门舟楫云开见，瀛屿亭台水载浮。
不比钱塘歌舞处，远怀西北有神州。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。